LISA 1									EELNÕU
Maardu Linnavalitsuse
........2026 a
korraldusele nr …..
					

PROJEKTEERIMISTINGIMUSED
KÕRVALHOONE LAIENDAMISE
EHITUSPROJEKTI KOOSTAMISEKS

                                         
ASUKOHT: 		          						           Vana-Narva mnt 30/5
Katastritunnus:                     						          	         44604:002:0140
Kinnistu registriosa nr:         							                     8748302
Krundi suurus:	          							                                 4920 m2
Katastriüksuse sihtotstarve:			                                                      tootmismaa 100%  


1. KINNISTU EHITUSÕIGUS
1.1. sihtotstarve -					                                          tootmismaa 100%
1.2. hoonete suurim lubatud ehitisealune pind -                                                                2952 m2
1.3. krundi haljastatav/looduslikuna säiliv osa -                                                                     20%
1.4. Hoone paiknemisel tuleb arvestada keskkonna- ja tuleohutusnõudeid ning  asjaõigusseadusest tulenevaid kinnisomandi kitsendusi.

2. EHITISE ARHITEKTUURSED, EHITUSLIKUD JA KUJUNDUSLIKUD TINGIMUSED
2.1. katuseharja suurim lubatud kõrgus maapinnast	 -         	                                                    6 m
2.2. projekteeritava hoone maapealsete korruste arv - 		                                        1
2.3. projekteeritava hoonete katusekalle -                                                                 ligikaudu 20º
2.4. Harjajoon soovitavalt tänava suhtes nurga all (analoogselt naaberkinnistute hoonestusega), lubatud on harjajoone paiknemine tänavaga risti või paralleelselt.
2.5. Projekteeritav hoone peab olema kaasaegse arhitektuurse lahendusega, lähtuma konkreetse piirkonna ehitustavadest ja looduslikust eripärast ning olema lahendatud kõrgel professionaalsel tasemel. Hoone projekteerimisel lähtuda ümbruskonnas olemasolevatest hoonetest, et tagada lähipiirkonna võimalikult ühtne arhitektuurne keskkond.

3. NÕUDED EHITUSPROJEKTILE
3.1. Vajalikud ühendused tehnovõrkudega lahendada vastavalt võrguvaldajate tehnilistele tingimustele. Kinnistule tuleb tagada ühendus ühisveevärgi ja –kanalisatsiooniga. Juhul kui elektrivõrguga liitumispunkt asub avalikult kasutataval maal, siis peab liitumispunkt asuma kuni üks meeter väljaspool tarbimiskoha kinnisasja piiri. 
3.2. Projektis esitada situatsiooniskeem M 1:2000 ning nõuetekohane asendiplaan koos olemasolevate tehnovõrkude ja projekteeritud hooneühendustega kuni ühe aasta vanusel topo-geodeetilisel alusplaanil M 1:500 (geodeetiliste tööde aruanne esitada EVALD geoinfosüsteemi ja lisada ehitusloa taotluse dokumentatsioonile). 
3.3. Kui topo-geodeetilise töö tegemise käigus selguvad vastuolulised piiriandmed või on tuvastatud, et piirimärkide asukohad maastikul ei ole kooskõlas katastrisse kantud piiriandmetega või maastikul on ühes piiripunktis mitu piirimärki, tuleb kinnisasja piir kindlaks teha maakorraldusseaduse § 15 alusel.
3.4. Asendiplaanil näidata ära krundi piirid, katastriüksuse sihtotstarve, kinnistu ja projekteeritud hoone tehnilised näitajad. Asendiplaanile peavad olema kantud kõik ehituskeeluala piirid, servituudid ja piiranguvööndid, projekteeritavad hooned, olemasolevad ja ehitatavad hooned ja rajatised, näidatud prügikonteineri asukoht kinnistul, välja toodud kinnistu ja hoonete tehnilised näitajad. Näidata piirete, haljastuse ja heakorra lahendus. Näidata hoone nurgapunktid ja nende koordinaadid.
3.5. Lahendada krundi heakorrastus ja haljastus. Haljastatud ala osakaal kinnistul peab olema vähemalt 20%, osa sellest kõrghaljastatud. Puude istutamisel tuleb arvestada, et tulevikus puude juurestik kõrval oleva hoone vundamenti ei kahjustaks. Puu võra ei tohi laiutada naabri kinnistutele. Maksimaalselt säilitada olemasolevat kõrghaljastust, likvideeritavad puud näidata asendiplaanil. Raieluba taotleda vajadusel Maardu Linnavalitsuselt pärast hoone ehitusloa väljastamist.
3.6. Lahendada krundi vertikaalplaneerimine ning anda hoone vertikaalne sidumine. Projektis peab olema lahendatud sademevee immutamine või ärajuhtimine kinnistu piires. Sademevee juhtimine naaberkinnistutele ilma vastava kooskõlastuseta on keelatud.
3.7. Asendiplaanil näidata jäätmemahutite asukohad.
3.8. Anda krundi piirdeaia ja värava(te) arhitektuurne lahendus. Aeda rajades ei tohi rikkuda naabrusõigusi. 
3.9. Lahendada sõidukite liikluskorraldus ja parkimine omal krundil. Lubatud on ainult üks sissesõit kinnistule. Sissesõit kavandada Vana-Narva maantee L19 kinnistult. Sissesõidutee kattematerjal peab olema vähemalt samaväärne sissesõiduga piirneva tänava kattematerjaliga. Parkimiskohtade arv peab vastama EVS 843:2016 „Linnatänavad“ tabelis 9.1 sätestatud sihtarvule hoone projekteerimisel. Standardist kõrvalekalde puhul tuleb seda seletuskirjas vastavalt põhjendada.
3.10. Projekt koostada ja vormistada vastavalt majandus- ja taristuministri 17.07.2015.a määrusele nr 97 „Nõuded ehitusprojektile“, Eesti Standard EVS 932:2017 „Hoone	ehitusprojekt“ määratud mahus. Asendiplaan esitada mõõtkavas M 1:500 ja arhitektuur-ehituslikud joonised M 1:50.
3.11. Ehitusprojekti koosseisus peab olema ehitusjäätmete käitluskava. Ehitus- ja lammutuspraht on ehitus-, remondi- või lammutustööde käigus ehitiste osadest  tekkivad ehitusmaterjali jäätmed ja pinnas. Alus: Maardu Linnavolikogu 22.11.2022  määrus  nr 25 „Maardu linna jäätmehoolduseeskiri“. Ehitusjäätmete käitlemisega seotud dokumentatsioon tuleb lisada ehitusdokumentatsioonile ning esitada koos kasutusloa taotlusega. Ehitusjäätmete käitlemist puudutava dokumentatsiooni puudumisel on Maardu Linnavalitsusel õigus kasutusloa väljastamisest keelduda.
3.12. Juhul, kui kavandatud tegevus võib eeldatavalt olla olulise keskkonnamõjuga, lähtudes KeHJS § 6 lõikes 2 ja Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ sätestatust, peab ehitusprojekti koosseisus olema kavandatava tegevuse keskkonnamõju hindamise eelhinnang. Jäätmekäitluskoha kavandamisel linna territooriumile tuleb koostada detailplaneering linna jäätmekava arvestades.
3.13. Soovitav on teostada radooniuuringud. Siseruumides tuleb tagada radooniohutu keskkond.
3.14. Ehitusloa saamiseks esitada vastav taotlus ehitisregistri kaudu (www.ehr.ee) koos nõuetekohase	ehitusprojektiga. Taotlusele lisada väljastatud projekteerimistingimused.

4. MUUD TINGIMUSED
4.1. Projekteerimistingimused kehtivad viis aastat.
4.2. Maardu Linnavalitsusel on õigus peatada ehitusloa või ehitusteatise menetlus senikauaks, kuni on lõppenud vastav ehitusjärelevalve menetlus. Antud õigust kohaldatakse ka ehitistele, mis ei asu kinnistupiiride sees, kuid mis on kinnistuga funktsionaalselt seotud (sh kinnistu sissesõidutee, väljaspool kinnistut asuv piirdeaed ning üle kinnistu piiri ehitatud hoone).

